མཚོ་སྔོན་མི་རིགས་སློབ་གྲྭ་ཆེན་མོའི་དགེ་རྒན་ཆེན་མོ་ཐང་ཀྲུང་ཧྲན་གྱིས་དེ་ནི་ཟིན་ཐོ་བརྒལ་བའི་ཐང་ག་མཐོ་ཚོང་ཐེངས་ཤིག་ཡིན་ཞིང་།ན་ནིང་ནས་བཟུང་བོད་ཁུལ་དུ་གནའ་རྫས་ཉར་ཚགས་ལས་རིགས་སོགས་སུ་སྣང་ཚུལ་དེ་ལྟ་བུ་འབྱུང་གིན་ཡོད་པ་དང་།ཉར་ཚགས་ཀྱི་ཚོང་རའི་ངོས་ཐད་ནས་ལོ་སྔོན་མ་དག་རིང་ཐང་ག་ལ་དགའ་མོས་བྱེད་མཁན་ཅུང་ཉུང་བ་དང་།༢༠༠༦ལོར་ཐང་ག་དེ་ཉིད་རྒྱལ་ཁབ་ཀྱི་དངོས་མིན་ཤུལ་བཞག་རིག་གནས་སྐོར་ཐེངས་དང་པོའི་ཁྲོད་བཞག་པ་ནས་བཟུང་འཕྲལ་མར་ཚོང་ར་རུ་བྲིན་ཤོས་སུ་གྱུར།ཐང་ག་ནི་ཆོས་ལུགས་ཀྱི་མཆོད་རྫས་ནས་སྒྱུ་རྩལ་ཉར་ཚགས་ཀྱི་མངའ་ཁོངས་སུ་ཚུད་པས་ཐང་གའི་ཐོན་འབོར་ལྡབ་འགྱུར་གྱིས་ཇེ་མང་དུ་ཕྱིན་ཞིང་།ཚོང་རའི་འཕེལ་རྒྱས་དང་བསྟུན་ནས་ཐང་གའི་སྲོལ་རྒྱུན་ལག་རྩལ་ཐད་ཀྱི་ཤེས་རྟོགས་ཀྱང་མཐོ་རུ་ཕྱིན་ཡོད།ཉེ་བའི་ལོ་འདི་དག་ལ་མི་མང་པོ་ཞིག་གིས་ཐང་ག་རྙིང་པའི་རིན་ཐང་རྟོགས་ཀྱིན་ཡོད་ལ་རིན་གོང་ཡང་ལྡབ་ཀྱིས་འཕར་བཞིན་ཡོད་པ་དང་།ཐང་ག་རྙིང་བ་མང་བའི་དགོན་པར་ཐེངས་མང་ལ་རྐུན་མ་ཤོར་བས་ཐང་ག་རྣམས་དངུལ་ཁང་གི་ཉེན་འགོག་སྒྲོམ་དུ་འཇུག་དགོས་པའི་གནས་ཚུལ་ཡང་བྱུང་མྱོང་བ་རེད་ཞེས་བརྗོད་པ་དང་།